《仁宗皇帝二诗御汉体书赞》
宋代·岳珂

鸿荒有开，昉颉鸟迹。
字学之兴，亦既象物。
汉有议郎，曰臣蔡邕。
帛书发奇，出淳古踪。
千龄寥寥，嗣响逾邈。
贞观御床，淳化秘阁。
云汉之章，施于仁皇。
劂维天葩，源宋跨唐。
万几燕閒，万是肆笔。
弛张异用，游戏如一。
士俗之成，玄默自躬。
见于首篇，尚絅之风。
安不忘危，尤示注意。
笔墨之余，又形拊髀。
庆历之治，太平极功。
帝心所存，天地与同。
春朝鸣珂，秋塞沈柝。
一视之仁，昭此圣学。
海岳八极，羲娥九霄。
媲于宝藏，万世见尧。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。